LexUniv:Iasus
IASUS, Argivorum Rex VII. Triopam patrem excepit, Paus. cui suffragatur Schol. ad illud Homeri Ἴασον Ἄργος Αχαιοὶ. neque regnavit tantùm, sed etiam urbi nomen suum reliquit.  Caeterum Agenor frater, cum multo equitatu invasit Argos, Idem Schol. ad Il. γ. v. 75.  Vide ibi: & plura hanc in rem apud Ioh. Marsham. Canone Chron. ad Sec. VI. Hinc Iasides, epitheton Adrasti, apud Stat. l. 6. Theb. v. 911.  Sed & Iason Lycius, cuius interfecti canem inediâ obiisse, refert Solin. c. 15. Iasus, in MSS. dicitur teste Salmas. ad l.